b'\n_START_ARTICLE_\nMykolas Karosas\n_START_SECTION_\nBiografija\n_START_PARAGRAPH_\nBaig\xc4\x99s Kauno kunig\xc5\xb3 seminarij\xc4\x85 nuo 1901 m. \xc5\xa0\xc4\x97tos ir Darb\xc4\x97n\xc5\xb3 vikaras, platino draud\xc5\xbeiam\xc4\x85sias lietuvi\xc5\xb3 knygas. 1902\xe2\x80\x931905 m. Al\xc5\xabkstos vikaras, organizavo lietuvi\xc5\xb3 chor\xc4\x85, meno sekcij\xc4\x85. 1905 m. Sal\xc5\xb3, o 1906\xe2\x80\x931910 m. Vabalninko vikaras, \xc4\x8dia dirbdamas \xc4\xafsteig\xc4\x97 draugij\xc5\xb3, \xc5\xabkinink\xc5\xb3 b\xc5\xabreli\xc5\xb3, knygyn\xc4\x85, \xc5\xa1vietimo kursus, platino lietuvi\xc5\xa1k\xc4\x85 spaud\xc4\x85. Nuo 1907 m. \xe2\x80\x93 Lietuvi\xc5\xb3 mokslo draugijos narys. 1910\xe2\x80\x931925 m. Raseini\xc5\xb3 vikaras, po Pirmojo pasaulinio karo \xe2\x80\x93 vienas i\xc5\xa1 Raseini\xc5\xb3 gimnazijos steig\xc4\x97j\xc5\xb3, jos pirmasis direktorius. Nuo 1926 m. \xc5\xa0eduvos klebonas. Bendradarbiavo katalik\xc5\xb3 ir de\xc5\xa1iniosios krypties spaudoje. 1951 m. suimtas, Ypatingojo pasitarimo nutarimu kalintas lageryje, 1954 m. paleistas.'